****

**Republika e Kosovës**

**Republika Kosova-Republic of Kosovo**

*Qeveria - Vlada – Government*

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

*Datë: 10.01.2025*

Ministria e Administrimit të Pushtetit Lokal (MAPL), në mbështetje të kapitullit III të Kushtetutës së Republikës së Kosovës, bazuar në Ligjin Nr.03/L-047 për Mbrojtjen dhe Promovimin e të Drejtave të Komuniteteve dhe Pjesëtareve të tyre në Republikën e Kosovës, Ligjin Nr.08/L-332 mbi Ndarjet Buxhetore për Buxhetin e Republikës sё Kosovës pёr vitin 2025, shtojcën I, pika 9 të Rregullores (QRK) Nr.14/2023 për Fushat e Përgjegjësisë Administrative të Zyrës së Kryeministrit dhe Ministrive, shpallë:

**THIRRJE PUBLIKE PËR SUBVENCIONIMIN E**

**NDËRTIMIT TË SHTËPIVE PËR PJESËTARËT E KOMUNITETEVE JO-SHUMICË NË REPUBLIKËN E KOSOVËS**

Kjo thirrje publike nga Ministria e Administrimit të Pushtetit Lokal (MAPL), ka për qëllim përmirësimin e kushteve të jetesës për pjesëtarët e komuniteteve jo shumicë në Republikën e Kosovës të cilët janë në gjendje të rëndë socio-ekonomike dhe të cilët nuk kanë kushte adekuate të banimit, me qëllim të ju krijohen kushte normale për jetesë.

Bazuar në [Ligjin Nr. 08/L-332 mbi Ndarjet Buxhetore për Buxhetin e Republikës sё Kosovës pёr Vitin 2025](javascript:__doPostBack('ctl00$MainContent$rAktet$ctl00$lblAn','')), për financimin e kësaj thirrje janë të ndara 3,000,000.00 €.

**Kriteret për mbështetjen në** **ndërtimin e shtëpive për pjesëtaret e komuniteteve jo shumicë për të cilët ndihma është e nevojshme, janë si në vijim:**

1. Të jenë shtetas të Republikës së Kosovës dhe të posedoj dokument identifikues të Republikës së Kosovës;
2. Të mos këtë shtëpi ose te ketë shtëpi që nuk i plotëson kushtet e banimit;
3. Posedimi i pronës për ndërtimin e shtëpisë (truallit) nga aplikuesi, me certifikatë të pronës apo dokumentin e noterizuar mbi disponueshmërinë e pronës;
4. Të mos ketë përfituar ndihmë për ndërtimin e shtëpisë nga ana e institucioneve shtetërore të Republikës së Kosovës, apo institucione të tjera dhe organizatave ndërkombëtare.

**Dokumentacioni i cili duhet të dorëzohet:**

1. Aplikacionin/Kërkesën (shkarko në web, <https://mapl.rks-gov.net/>) të plotësuar më të gjitha të dhënat dhe të nënshkruar nga ana e aplikuesit;
2. Deklaratën nën betim (shkarko në ueb, <https://mapl.rks-gov.net/>) që nuk ka përfituar më parë ndihmë për ndërtim dhe renovimin e shtëpisë (e nënshkruar nga ana e aplikuesit);
3. Kopjen e Letërnjoftimit për aplikuesin;
4. Certifikata apo Ekstrakti i lindjes i aplikuesit
5. Certifikata mbi bashkësinë familjare;
6. Fatura e tatimit në pronë për vitin 2025 e gjeneruar nga E-Kosova
7. Certifikatën e pronësisë (fletën poseduese të pronës - e nxjerr së paku gashtë (6) muaj para datës së publikimit të thirrjes publike) ose dokument i noterizuar mbi disponueshmërinë e pronës.
8. Konfirmimin e llogarisë bankare.

**Prioritet në kushte të barabarta duhet të kenë kategoritë si në vijim:**

1. Përfituesit potencial ose familjar me nevoja të veçanta;
2. Përfituesit potencial ose familjar me sëmundje të rënda kronike sipas listës së publikuar nga Instituti Kombëtar i Shëndetit Publik;
3. Prindërit vetë ushqyes;
4. Përfituesit potencial me gjendje të rëndë socio-ekonomike;
5. Përfituesit potencial me numrin më të madh të fëmijëve.

**Periudha e aplikimit:**

Njoftimi për thirrje publike është i publikuar në web faqen e Ministrisë së Administrimit të Pushtetit Lokal (MAPL), *(*[*https://mapl.rks-gov.net/*](https://mapl.rks-gov.net/) *).* Të gjitha informatat e nevojshme dhe formularët për aplikim në këtë thirrje publike, mund t’i gjeni në web faqe të Ministrisë, [*https://mapl.rks-gov.net/*](https://mapl.rks-gov.net/)*,* si dhe në ndërtesën e Ministrisë së Administrimit të Pushtetit Lokal (MAPL, ndërtesa e Rilindjes).

**Thirrja do të jetë e hapur nga data, 10.01.2025 deri me datë, 31.01.2025. Aplikimet pas këtij afati nuk pranohen.**

**Aplikuesit që aplikojnë sipas thirrjes publike duhet të dorëzojnë të gjithë dokumentacionin në kopje fizike në katin përdhes në Ndërtesën e Qeverisë (ish Rilindja) për çdo dite pune nga ora, 09:00 deri në ora 15:30.**

Aplikacionet duhet të dorëzohen në mënyrë fizike, të jenë të mbyllura në zarf, në të cilin shkruhet:

* Emri dhe Mbiemri i Aplikuesit;
* Komuna e Aplikuesit;
* Data e aplikimit.

Gjithashtu informacione dhe sqarime shtesë mund të merren direkt nga zyrat e Ministrisë së Administrimit të Pushtetit Lokal (MAPL) në e-mail adresën: [info.mapl@rks-gov.net](mailto:info.mapl@rks-gov.net).